Rikunarita-ORG/Wikinium huggingface dataset:
# Διαστημικό Κέντρο Γουιάνας

Χάρτης του Διαστημικού Κέντρου της Γουιάνας
Το **Διαστημικό Κέντρο της Γουιάνας** είναι ένα γαλλικό διαστημικό κέντρο το οποίο βρίσκεται κοντά στο Κουρού στη Γαλλική Γουιάνα και λειτουργεί από το 1968. Η θέση του ευνοεί τις διαστημικές αποστολές λόγω της εγγύτητάς του στον Ισημερινό, αλλά και με δεδομένο ότι η επιθυμητή πορεία που ακολουθούν οι διαστημικές αποστολές λίγα χιλιόμετρα μετά την εκτόξευση τους στις περισσότερες περιπτώσεις είναι ανατολική, θεωρείται πλεονέκτημα ότι στα ανατολικά του διαστημικού κέντρου υπάρχει θάλασσα. Η Ευρωπαϊκή Υπηρεσία Διαστήματος (ESA), η Γαλλική υπηρεσία διαστήματος (CNES), κι η εμπορική εταιρία Arianespace πραγματοποιούν εκτοξεύσεις από το Κουρού.

Η τοποθεσία επιλέχθηκε από την Γαλλική κυβέρνηση το 1964 για να γίνει διαστημικό κέντρο της Γαλλίας ανάμεσα σε 14 άλλες επιλογές. Όταν η ESA ιδρύθηκε το 1975, η Γαλλία προσφέρθηκε να μοιράζεται το Κουρού μαζί της. Οι εμπορικές εκτοξεύσεις αγοράζονται και από μη-Ευρωπαϊκές χώρες. Η ESA πληρώνει τα δύο τρίτα του προϋπολογισμού του διαστημικού κέντρου, κι έχει επίσης χρηματοδοτήσει τις αναβαθμίσεις που έγιναν κατά τη διάρκεια της ανάπτυξης των πυραύλων Ariane.

## Πηγές

* Ιστοσελίδα Ευρωπαϊκού Οργανισμού ΔιαστήματοςΑρχειοθετήθηκε 2012-06-15 στο Wayback Machine. - πληροφορίες για το Διαστημικό Κέντρο (Αγγλικά)

## Παραπομπές

## Εξωτερικοί σύνδεσμοι

* Επίσημη ιστοσελίδα του Διαστημικού Κέντρου της Γουιάνας Αρχειοθετήθηκε 2008-06-03 στο Wayback Machine.(Αγγλικά)
* Επίσημη ιστοσελίδα του Αrianespace - Πληροφορίες σχετικά με τις αποστολές Ariane (Αγγλικά)
# Νεοκλασικισμός

Αντόνιο Κανόβα, *Έρως και Ψυχή* ή αλλιώς *Η Ψυχή αναβιώνει με το φιλί του Έρωτα*, 1787-1793, Παρίσι, Μουσείο του Λούβρου.
Ο **Νεοκλασικισμός** (από τα Ελληνικά *νέος* και *κλασικός*) είναι το όνομα που δόθηκε σε δυτικά πολιτισμικά κινήματα των εικαστικών τεχνών, της λογοτεχνίας, του θεάτρου, της μουσικής και της αρχιτεκτονικής, τα οποία αντλούν έμπνευση από της κλασική τέχνη και τον πολιτισμό της αρχαίας Ελλάδας ή της αρχαίας Ρώμης. Το κύριο ρεύμα του νεοκλασικισμού συνέπεσε με τον 18ο αι. και επεκτάθηκε στις αρχές του 19ου αι. ως ανταγωνιστικό ιδίωμα του ρομαντισμού. Σε ό,τι αφορά στην αρχιτεκτονική, το στιλ επιβίωσε έως τον 20ό αιώνα.

## Παραπομπές-σημειώσεις

## Εξωτερικοί σύνδεσμοι

* Ο νεοκλασικισμός στην "Ιστορία της τέχνης" Αρχειοθετήθηκε 2021-01-26 στο Wayback Machine. (αγγλ)
* «Neoclassicism Style Guide». *British Galleries*. Victoria and Albert Museum. Αρχειοθετήθηκε από το πρωτότυπο στις 3 Αυγούστου 2012. Ανακτήθηκε στις 17 Ιουλίου 2007.  (αγγλ)
* Νεοκλασικά σχέδια της φλαμανδικής σχολής Αρχειοθετήθηκε 2008-12-27 στο Wayback Machine.
* Ο νεοκλασικισμός της Πομπηίας Αρχειοθετήθηκε 2011-08-14 στο Wayback Machine. (αγγλ)
# Κάννες

| Κάννες |
| --- |
|  |
|

|  |  |
| --- | --- |
|  Σημαία |  Σφραγίδα |
|  Έμβλημα |

 |
| Διοίκηση |
| Χώρα | Γαλλία |
| Διοικητική υπαγωγή | διαμέρισμα της Γκρας, Αλπ-Μαριτίμ, καντόνιο των Καν-Σαντρ, καντόνιο των Καν-Εστ και Καντόνιο του Μαντελιέ-Καν-Ουέστ |
|  • Δήμαρχος των Καννών | Ντανιέλ Λινάρ (από 2020) |
| Ταχυδρομικός κώδικας | 06400 και 06150 |
| Κωδικός Κοινότητας | 06029 |
| Πληθυσμός | 74.350 (1  Ιανουαρίου 2023) |
| Έκταση | 19,62 km² |
| Υψόμετρο | 0 μέτρο, 260 μέτρα και 44 μέτρα |
| Κάννες
43°33′9″N 7°1′17″E |
| Ιστότοπος |  |
|  Σχετικά πολυμέσα |
|    |
| δεδομένα |

Οι **Κάννες** (γαλλικά: *Cannes*‎‎, προφέρεται: [kan], οξιτανικά: *Canas*‎‎, προφέρεται: ['kanɔ]) είναι πόλη στη νότια Γαλλία. Έχει πληθυσμό περίπου 70.000 κατοίκων κι ανήκει στη μητροπολιτική περιοχή της Νίκαιας, η οποία έχει συνολικό πληθυσμό περίπου 900.000 κατοίκων.

Οι Κάννες βρίσκονται στην Κυανή Ακτή, κοντά στις παράκτιες Άλπεις. Η πόλη είναι γνωστή για τις ωραίες αμμώδεις παραλίες της, οι οποίες κατά κύριο λόγο είναι ανοιχτές στο κοινό, αλλά και για το ετήσιο κινηματογραφικό φεστιβάλ.

## Ιστορία

Άποψη των Καννών
Την εποχή του Μεσαίωνα, οι Κάννες ανήκαν ως φέουδο στο Μοναστήρι του Λερέν. Μέχρι τις αρχές του 19ου αιώνα, οι Κάννες ήταν ένα μικρό χωριό αγροτών και ψαράδων, όπου η μεγαλύτερη πληθυσμιακή πυκνότητα παρατηρούνταν γύρω από τον λόφο Le Suquet. Από το 1830 και μετά, μέλη της αριστοκρατίας της Γαλλίας και άλλων χωρών έχτιζαν στην περιοχή εξοχικές κατοικίες, με αποτέλεσμα να μετατραπούν οι Κάννες σε δημοφιλές θέρετρο. Με την ανάπτυξη των παράλιων περιοχών, ενθαρρύνθηκαν οι επιχειρηματικές πρωτοβουλίες και το 1899 κατασκευάστηκε γραμμή τραμ, ενώ προηγουμένως, το 1863 είχε ανοίξει ο Σιδηροδρομικός Σταθμός των Καννών.

## Πολιτισμός

Η πόλη των Καννών είναι ιδιαίτερα γνωστή για το ετήσιο Φεστιβάλ Κινηματογράφου, το οποίο διεξάγεται κατά τον μήνα Μάιο.

## Αδελφοποιημένες πόλεις

* Ακαπούλκο -  Μεξικό
* Μπέβερλι Χιλς -  ΗΠΑ
* Μαδρίτη -  Ισπανία
* Κεμπέκ -  Καναδάς
* Δήμος Κένσιγκτον και Τσέλσι-  Ηνωμένο Βασίλειο
* Σιζουόκα -  Ιαπωνία
* Τελ Αβίβ -  Ισραήλ

## Παραπομπές

## Εξωτερικοί σύνδεσμοι

* Λεξιλογικός ορισμός του Κάννες  στο Βικιλεξικό
* Πολυμέσα σχετικά με το θέμα  Κάννες στο Wikimedia Commons
* (Γαλλικά) Επίσημος ιστότοπος